

**Tuairisc de bhun Alt 22 den Acht um Nochtadh Cosanta, 2014**

Éilítear ar chomhlachtaí poiblí le hAlt 22 den Acht um Nochtadh Cosanta, 2014 tuairisc a ullmhú tráth nach déanaí ná an 30 Meitheamh gach bliain ina leagtar amach na nochtuithe cosanta a rinneadh leo le linn na bliana díreach roimhe sin agus na bearta a rinneadh (más ann) mar fhreagairt ar na nochtuithe cosanta a rinneadh.

Is í seo tuairisc Bhord Oideachais agus Oiliúna Átha Cliath agus Dhún Laoghaire don tréimhse

ón 1 Eanáir 2017 go dtí an 31 Nollaig 2017.

Ardaíodh aon saincheist amháin mar nochtadh cosanta le linn na tréimhse a mbaineann an tuairisc seo léi. Cuireadh an t-ábhar in iúl i gcomhfhreagras gan ainm agus bhain sé le cúrsaí oibríochta i scoil/ionad de chuid an Bhoird Oideachais. Rinneadh athbhreithniú ar an ábhar a ardaíodh de réir Bheartas an Bhoird Oideachais um Nochtadh Cosanta. Socraíodh nach raibh aon éagóir i gceist agus nach raibh gá le haon bheart breise. Ba cheart tagairt a dhéanamh don mhéid seo i Ráitis Airgeadais/Tuarascáil Bhliantúil 2017.

An 1 Iúil 2020